Vēlme doties tālāk ir daļa no amerikāņu sapņa
jau kopš mūsu dižās nācijas dibināšanas.
Mēs ieraudzījām neiespējamo un padarījām to iespējamu.
Bet starp mums ir daži tādi, kas mēģina vilkt mūs atpakaļ.
Viņi novērtēja par zemu mūs,
- mūsu izturību, mūsu apņēmību... - Pieci, četri,
- trīs, divi, viens. - ...un mūsu vēlmi skatīties augšā uz debesīm
un nekad neskatīties atpakaļ.
Pēc vienas no sensacionālākajām
un negaidītākajām prezidenta amata kandidāta uzvarām...
...tā saukto aliansi Marss-7.
Šī līguma nolūks ir izbeigt sāncensību un neuzticēšanos, kas...
Helios zaudē pretmonopola tiesas prāvā,
ko ierosināja Exxon, Shell un Halliburton.
- Uzņēmumi apgalvo... - Parādi man naudu!
Prezidente Vilsone deva zvērestu, sākot savu otro termiņu.
Šī republikāņu prezidente ir pirmā atklāti homoseksuālā persona šai amatā.
Helios direktors Ričards Hiljards
plazmas dzinēja tehnoloģiju nosauca par “spēles mainītāju”,
jo misijām vairs nebūs jāgaida tā sauktais Marsa logs...
Misijā izdzīvojušie ir droši atgriezušies uz Zemes.
Iestrēguši uz Marsa ilgāk par gadu...
Džunggils, pirmais cilvēks uz Marsa,
sveica pūli, kas godināja viņa atgriešanos.
Li pavadīja uz Marsa vairākus mēnešus pēc tam, kad viņa kapsula...
Jūsu luksusa numurs gaida.
Uz Mēness ir atvērta pirmā viesnīca, kas pieejama plašākai sabiedrībai...
Džeimss Stīvenss liecināja pret apsūdzētajiem.
Stīvenss pagājušajā gadā panāca vienošanos ar prokuroriem.
Tiks turpināta ABC komēdija Ellen...
Šodien prezidente Vilsone parakstīja Laulības iekļaušanas likumu,
legalizējot viendzimuma laulību...
Šovakar pirmizrāde filmai Sacīkste par Marsu.
Klints Īstvuds tēlo Edu Boldvinu, Džeida Pinketa - Danielu Pūlu...
Jauni sasniegumi ražošanā uz Marsa
ļaus bāzē Laimes ieleja iegūt alumīniju
no materiāliem, kas atrasti uz Marsa virsmas.
Dēvēta par Concorde pēcteci,
šī lidmašīna spēj sasniegt zemo Zemes orbītu un saīsināt ceļojuma laiku...
Šodien Anglijā 70 gadu vecumā miris režisors Stenlijs Kubriks.
Izpilddirektora Īlaija Hobsona autobiogrāfijā
aprakstīts, kā viņš izglāba Chrysler,
ļaujoties elektrisko transporta līdzekļu bumam.
SĀKAS MĒNESS STRĀDNIEKU STREIKA OTRĀ NEDĒĻA
2000. gada kļūda šodien izraisīja sajukumu Zemes orbītā,
kad Starptautiskā kosmodroma pulksteņi atiestatījās...
Uguns!
Visus nodarbina jautājums:
"Vai viceprezidents Bušs spēs saturēt kopā Vilsones koalīciju?"
Sīvā vēlēšanu sacensībā
Als Gors ir uzveicis Džordžu Bušu
un kļuvis par Amerikas Savienoto Valstu 42. prezidentu.
ELENA VILSONE MIJ GREDZENUS
Šovakar Rijādā valda haoss,
jo nemiernieki Saūda Arābijas galvaspilsētā ir sagrābuši valdības ēkas.
The Osbournes un Moon Miners bruģē ceļu
jauna veida televīzijai.
To sauc par realitātes televīziju, un nakts reitingos tā dominē.
Glasnostj un perestroika pārvērtušas
reiz drūmo Krievijas galvaspilsētu par gaismas un pat...
Nekas neliecina, ka Gora un padomju līdera alianse vājinātos.
Ieejot jaunā desmitgadē,
arvien labākās partnerattiecības starp ASV un Padomju Savienību
gan uz Zemes, gan uz Marsa
pasaules tautām vieš jaunu optimismu.
Šovakar es ar lepnumu varu teikt, ka Aukstais karš ir beidzies.
Tie, ko reiz uzskatījām par ienaidniekiem, ir kļuvuši par mūsu draugiem...
LAIPNI LŪGTI LAIMES IELEJĀ!
...un mūs gaida jauns miera un labklājības laikmets.
Komandieri Pīters!
Attālinātie termālie sensori rāda, ka temperatūras atkal ir nominālas.
Labi. Paziņo man uzreiz, ja tās atkal sāks kāpt.
Ranger-1, te Laimes ieleja. Kāda situācija?
Laimes ieleja, te Ranger-1.
Turos 200 metrus no XF Kronos. Redzamība laba.
Un kas par skatu!
Statuss - visi zaļie. Brīdinājumu nav.
Sapratu - visi zaļie. Zahārova, varam iziet.
Komandieri, EVA grupas ziņo, ka posmi un kontrolsaraksts pārbaudīti.
Kuzņecovs iziešanai gatavs.
Labi. Priekšējie RCS dzinēji izslēgti iziešanai kosmosā.
Cerams, ka viņam nesakāps galvā.
Esmu pārsteigta, ka tā vēl ietilpst ķiverē.
Kā mums tur veicas, Grigorij?
Skaistākais, ko jebkad esmu redzējis.
Atslābsti! Varbūt klausās tava sieva.
Neaizmirsīsim, ka vienīgais iemesls, kāpēc tur esi tu, ne es,
ir tās divas sasodītās dāmas, kuras tu izvilki.
Jā. Bet nu jau tev vajadzētu būt pieradušam pie tā, ka esi otrais, Edvard.
Mierīgāk, Grigorij! Neaizmirsti, ka es sēžu pie pogām.
Noteikti ir jauki būt Laimes ielejas priekšniekam.
Vari norīkot sevi, kurā misijā vien gribi.
Tā ir sena un leģendāra Boldvinu ģimenes tradīcija.
Ranger-1, te Laimes ieleja. Starts uz XF Kronos tuvojas.
Gatavības pārbaude pabeigta.
Atļauja EV1 startam dota.
Lai veicas, pulkvedi!
Kuz, esi gatavs ieiet vēsturē?
Vienmēr, draugs.
Atraujos no Ranger-1.
Šodien mēs visi ieejam vēsturē.
Pirmo reizi cilvēks spers kāju uz asteroīda.
MARSA MISIJU VADĪBAS CENTRS
Padomju kosmonauts amerikāņu kuģī
skafandrā, ko izgatavojis privāts uzņēmums.
TIEŠRAIDE ROSKOSMOS MISIJU VADĪBAS CENTRS
Šie ir mūsu Marsa alianses augļi.
Pilnīgi tev piekrītu, Lenāra.
Šodien kopā ar Helios, mūsu partneriem Maskavā,
kā arī pārējām M-7 nācijām
mēs speram nākamo soli ceļā uz pašpietiekamu Marsa koloniju.
Kad Ranger-1 asteroīdu Kronoss nogādās Marsa orbītā
un mēs sāksim iegūt tā vērtīgos resursus,
Laimes ieleja turpinās tikai augt.
Šodien mēs piedzīvojam 21. gadsimtu, jauna laikmeta sākumu,
un nekas no tā nebūtu bijis iespējams
bez jums visiem.
Bez šī upura, bez apbrīnojamā darba, ko esat paveikuši.
Ikkatrs no jums.
Pat tu, Den.
Hjūsas kundze, pieņemu, ka mums ar Lenāru jāpaiet malā,
lai varat turpināt darbu.
Paldies, administrator Hobson.
Visiem uzmanību! Koncentrēsimies!
Degviela, pārbaudi, vai patēriņš atbilst pirmslidojuma aprēķiniem.
Jā, skaitļi ir diezgan tuvi, direktore.
Vilkme, pārbaudi rotācijas apturēšanas dzinēja telemetriju!
Sapratu, direktore.
Zvaigžņu pilsētiņa, te Hjūstona. Kāds ir platformas stabilizācijas vadības statuss?
Kārtībā. Attālinātās vadības PMU saite ir pilnībā atjaunota.
Direktore, pulkvedis Kuzņecovs sāk EV1 lidojumu.
- Kuz, esi gatavs ieiet vēsturē? - Vienmēr, draugs.
Atraujos no Ranger-1.
Pašreizējais attālums - 101 metrs.
Ātrums - 3,2.
Relatīvā ātruma šķērskomponente - normas robežās.
Atļauts turpināt tuvošanos.
Sapratu. Atļauts turpināt.
Līdz kontaktam ar asteroīdu - trīs metri.
Kontakts.
GLASNOSTJ
SVARU UN MĒRU PĀRVEIDOŠANAS TABULAS
Šodien vēl kaut ko?
Nē, paldies.
Kā varat atteikties? Tikko no krāsns.
Paldies.
Tev jābeidz visu laiku sūdzēties.
Tas nāk par sliktu veselībai.
Ar veselību man viss kārtībā. Man jāuztraucas par Gorbačovu.
Atkal jauns nodoklis. Cenas aug katru dienu.
Iezīmētais iedomājies, ka ir rietumnieks.
Viņam būtu jāpievērš uzmanība savām problēmām.
Ja tu nebūtu aizmirsis,
cik slikti bija agrāk, tad nežēlotos
par to, cik labi ir tagad.
Tagad es varu pārdot vairāk nekā vienu avīzi.
Labrīt, Artjom!
Sveika, dārgā!
Paldies.
- Līdz rītam! - Uz redzēšanos!
KOSMONAUTS KUZŅECOVS - PIRMAIS CILVĒKS UZ ASTEROĪDA
BATONRŪŽA, LUIZIĀNA
MAILSS APKURES UN VENTILĀCIJAS IEKĀRTU REMONTS
Tētis!
Čau, meitiņ! Nāc samīļoties! Saspiedīšu.
Sveika, Sāra!
Mails! Ko tu te dari?
Zinu. Atvaino! Vienkārši es steidzos. Man būs intervija.
Vai neesi redzējusi manu labo kreklu? Nevaru pie sevis atrast.
Nu, tas droši vien ir vienā no kastēm garāžā.
Aizej apskaties, ja gribi.
- Līdz vēlākam? - Līdz vēlākam!
- Visu labu, Sāra! - Atā!
- Mails! - Jā.
Tu joprojām neesot parakstījis papīrus.
- Nevaru atrast. - Papīrus?
Nē, savu nolāpīto kreklu.
Tas droši vien ir tajā kastē, kurā tu meklē.
- Nu, nav. - Tu teici, ka parakstīsi.
Nē, es teicu, ka apskatīšos.
Mendij, man vienkārši vajag laiku.
Ja dabūšu šo darbu, mēs atkal tiksim uz zaļa zara.
Būs tāpat kā agrāk. Varēsi no tēta mājas izvākties.
Izīrēsim māju - tādu, kāda mums bija.
Beidz!
Tas nav nekāds slēdzis, ko var nospiest, un pēkšņi viss ar mums būs kārtībā.
Kāpēc es nevaru atrast to nolāpīto kreklu?
Paldies. Paldies tev.
Nu, kas tā par interviju?
Tu neticēsi.
Ak vai! Es pazīstu to skatienu.
- Kādu skatienu? - Pēdējoreiz, kad tā skatījies,
mēs palikām parādā trīs taukšķus par Amway šampūnu.
Pirmkārt, tā nebija mana vaina.
Personiskās aprūpes tirgū bija lejupslīde.
Otrkārt, tas nav tā.
Atceries Kelu no Brūsa otrās platformas?
Šorīt uzskrēju virsū. Uzmini, kur viņš strādā.
HELIOS AEROSPACE GRIBI STRĀDĀT UZ MĒNESS?
Viņš brauks uz Mēnesi?
Viņi meklējot tieši tādus kā mēs -
ar jūras urbjtorņu pieredzi.
Vai nav vareni?
Zini, es varētu darīt ko tādu, par ko neesmu pat sapņojis.
Vai vari iedomāties mani uz Mēness?
Nē, nevaru gan.
Nu, sāc pierast,
jo acīmredzot tur augšā vajag tieši mūs.
Urbšana, šahtu būve, liela mēroga celtniecības projekti.
Tu uz urbjtorņa neesi strādājis piecus gadus.
Jā. Kels saka - pāris mēnešus apmācot, tad četri jāstrādā.
Gluži kā tad, kad strādāju uz platformas.
Vienkārši... Varbūt tev nevajag atkal sacerēties.
- Domā - es nevarētu to dabūt? - Nē, ne tas. Tikai...
Esmu redzējusi, cik smagi tu pārdzīvo, kad neizdodas.
Tas izdosies.
Es varu to dabūt, Mendij.
Ja būsi tik saburzīts, tad ne.
Velns!
Velc nost! Paņemšu gludekli.
Daudz laimes dzimšanas dienā!
Daudz laimes, mīļo Eiverij!
Daudz laimes dzimšanas dienā!
Danielastant, vai varu dabūt gabaliņu ar pili?
Protams, mazā.
Kurš vēl grib gabaliņu?
- Es! - Es!
Paskat, cik viņa priecīga!
Domāju gan.
- Cik cukura viņa nupat neapēda! - Kāpēc, tavuprāt, es paņēmu vēl gabaliņu?
Kā tev klājas? Zinu, ka man dzimšanas dienās ir grūti.
Man klājas labi.
Ar katru gadu kļūst vieglāk.
Bet liels paldies, ka atnāci.
Eiverijai tas nozīmē ļoti daudz. Un arī man.
Es neparko to nepalaistu garām.
Eiverij, liec to nost!
No šejienes viņa mani nedzirdēs.
Eiverij!
Zinu, ka nebūsi vēl pāris mēnešus,
bet mēs nevaram sagaidīt, kad beidzot būsi mājās.
Tava istaba gaida. Alekss ir priecīgi satraukts.
SVEICAM MĀJĀS, OPĪT!
Aleks, pateiksi opītim "čau"?
Jā. Čau, opīt!
Pasaki Edam "čau", Olga!
Šoreiz labāk atgriezies, tēt, lai varu sūtīt Alekseja mammu atpakaļ uz Omsku.
Lai nu kā... Mīlu.
Vienmēr.
Komandieri Boldvin!
Pirmā komanda signalizē, ka sāks enkuru un trošu piestiprināšanu.
Asteroīda rotācijas apturēšana pabeigta.
Ķeros pie enkuru un trošu piestiprināšanas.
Tuvojos 36. enkura vietai.
Sapratu. Troses nospriegojums - labs. Esmu enkura vietā.
Piestiprināsim to pie mūsu troses.
Blakus enkurs ir nostiprināts.
Ievietoju enkuru.
Redzu, ka saskare ir blīva. Paej malā!
- Darīts. - Laižu.
Ranger, te pirmā komanda. 36. enkurs nostiprināts.
Sāku pie 36. enkura piestiprināt trosi.
Trose piestiprināta. Procedūra pabeigta.
Pārejam uz 37. vietu.
Sapratu. Pārejat uz 37. vietu.
42. kopnes elements gandrīz pabeigts.
Vēl divas skrūves, un pāriesim pie 43.
Ķeros pie strāvas konektora Nr. 037.
Iestiprinu šķelttapas.
Jā, labi. Kad būs atļauja, turpini! Mums ir kabeļkanāls.
Ņemu skrūvgriezi. Griežu skrūvi.
Viens, divi, trīs, četri, pieci griezieni.
MASEJA
Tā noteikti ir superīga sajūta - lidot tā brīvi apkārt.
Pie kājas brīvību!
Man patīk būt piestiprinātam pie kaut kā pamatīga.
Helios 2, te Kuzņecovs.
Mazliet ātrāk!
Sapratu, pulkvedi.
Biedrs Staļins ar sevi ir apmierināts.
Šoreiz neviens ziemeļkorejietis viņu neapsteigs.
Viņam tiks slava, bet visu izdarām mēs.
Jā, viņš var dabūt savu slavu, ja vien mēs dabūjam prēmiju.
Mēs nedabūsim ne sūda, ja šo nepabeigsim.
Pārejam uz 38. vietu.
Sapratu. Pārejat uz 38. vietu.
Sapratu, otrā komanda.
Nospriegojiet ar vinču!
Ei, tiešām jauki, ka šajā lielajā dienā atvedi puiku.
Viņš uzvedas kā ķēms. Noteikti labāk gribētu mājās spēlēt videospēles.
Varbūt tagad. Bet šo dienu viņš atcerēsies vienmēr.
Es joprojām domāju par pirmo reizi, kad tētis paņēma mani uz darbu,
lai parādītu man konveijeru.
To, kā viss notiek - no sākuma līdz galam.
Un mani, protams, vairāk interesēja tirdzniecības automāti.
Tomēr tas manī kaut ko ieaudzināja.
Tas, ka redzēju tēti viņa elementā.
Visi tie vīri viņam blakus. Visi kopā kaut ko izgatavo.
Tas radīja manī lepnuma sajūtu.
Un es varēju neiet uz skolu. Tas bija dubults labums.
Jā. Domāju - tieši tāpēc viņš šim piekrita.
Gan viņš mainīsies. Es mainījos.
Labi. Kamēr viņi ar laso ķer to akmeni, man jāiet uz iknedēļas budžeta sapulci.
Un stāsta, ka visa jautrība tiekot astronautiem.
Hjūstona, te Ranger-1. Mums ir precizējums par RCS dzinēju.
Gaidām, kamēr atnāks dati.
Skaidrs, Ranger-1. Sapratu.
Laimes ieleja, visas troses ir pilnīgi piestiprinātas.
Aktivēju transportēšanas jonu dzinējus ar 20 % jaudu
un sāku asteroīda XF Kronos nogādāšanu Marsa orbītā.
Visi saturieties! Sākam.
Velns parāvis!
Ranger-1, te Laimes ieleja. Kāds ir paātrinājuma profils?
Komandieri, paātrinājuma līkne ir tieši pa vidu.
Viss nomināli.
PERSONĀLDAĻA
Paldies.
Labdien! Man ir intervija ar...
Aizpildiet anketu un atnesiet atpakaļ! Paldies.
DARBA PIETEIKUMS
IEGŪTĀ IZGLĪTĪBA
AUGSTSKOLA: LUIZIĀNAS ŠTATA UNIVERSITĀTE
Kels Heriss jūs ļoti slavē.
Jūs esot īsts urbjtorņu speciālists.
Abi strādājāt uz Brūsa otrās platformas celtņa, ja?
Tieši tā. Deviņi gadi pavadīti uz tā zvēra.
Labākie gadi mūžā.
Man te daudzi nāk no jūras urbjtorņiem.
Nu, jā. Nemelošu - gāja pagrūti, kad visus torņus slēdza.
Es turos, bet kaut kas šāds...
JAUNAS DARBAVIETAS UZ MĒNESS
Iespēja strādāt uz Mēness izmainītu visu dzīvi
gan man, gan ģimenei.
FŠU? "Noli", sarauj!
Pareizi... Jā. Tā ir. FŠU. Jā.
Mans brālis pabeidza '92. gadā.
- Jūs? - '80... '89.
Kurās kopmītnēs bijāt?
Kurās kopmītnēs biju? Nu, Tom, es...
Kurās kopmītnēs tik es nebiju! Saprotat?
Talahasī ir daudz skaistu sieviešu.
Tas nu ir skaidrs. Jā.
Mails, jums ir izglītība un pieredze.
Ar nelielu sagatavošanos kosmosam jūs spētu šo darbu darīt.
Man prieks to dzirdēt, Tom.
Pēc mūsu intensīvās treniņprogrammas jums būtu vieta lidojumā...
'05. gada vasarā.
Pēc diviem gadiem?
Atvainojiet! Tā ir agrākā brīvā vieta, kas ir.
Rindā stāv cilvēki no visas pasaules.
Jo īpaši tāpēc, ka tas realitātes šovs Moon Miners ir tik populārs.
Atvainojiet! Es nevaru tik ilgi gaidīt, Gemona kungs.
Man tiešām to vajag.
Vai ir kas tāds, ko es varētu darīt?
Saprotiet, es nedrīkstu zaudēt ģimeni.
Un šis darbs - tas tiešām...
Tas visu atkal sakārtotu, saprotat? Un...
Man ļoti žēl, Mails,
bet es tiešām nekādi nevaru tagad pacelt jūs sarakstā uz augšu.
Jā, es saprotu.
Ja nu vienīgi...
Varbūt varu iespiest jūs ātrāk Marsa komandā.
Marsa?
Tā ir lielāka apņemšanās. Brauciens vismaz uz diviem gadiem.
Daudzi negrib braukt uz tik ilgu laiku,
bet tāpēc arī atalgojums ir lielāks.
PIESAKIES TAGAD!
Vai tas jūs interesētu?
Degvielas patēriņš atbilst paredzētajam.
Troses nostiprinātas labi.
Visas sistēmas nominālas.
Vibrācija - pieļaujamajās robežās.
Troses - atļautās slodzes robežās.
Trošu nospriegojuma brīdinājums.
Saņemu brīdinājumu par augšējo RCS dzinēju degšanas ātrumu.
Redzu to pašu. RCS degvielas daudzums krītas.
Komandieri Boldvin, mēs saņemam tādus pašus rādījumus.
Izskatās, ka mazinās septītās troses nospriegojums.
Tas izraisa nestabilitāti.
Vēl kāpj. Vai var mierīgāk?
Es mēģinu.
Laimes ieleja, asteroīds ir sācis grīļoties.
Transportēšanas jonu dzinējus izslēdzu.
Skaidrs, Ranger-1. Sapratu.
Es manuāli palaidīšu dzinējus nefāzē. Redzēsim, vai grīļošanās mazināsies.
Trošu nospriegojuma brīdinājums.
Asteroīds grīļojas arvien vairāk.
Novērojam trošu nestabilitāti.
Tā kļūst vaļīga.
Sagatavoties avārijas atvienošanai!
Un gribu zināt uzreiz, kad Ranger būs atlikuši tikai 20 % RCS degvielas.
Ja viņi paliks sausā, tur augšā būs sūdi.
RCS degvielas patēriņš ir ļoti liels.
Tangāžas un virziena kļūda. Abām vairāk par 5 grādiem.
Augstuma kontrole svārstības palielina.
RCS izslēgt nedrīkstam, citādi sāksim kūleņot.
Kuz, ko, pie velna, tu dari?
Eju atpakaļ nospriegot troses.
Tas ir riskanti.
Zinu, bet kādi vēl ir varianti?
Labi. Tev ir 30 minūtes.
Tad likšu punktu, un skaties, ka esi atpakaļ iekšā!
Sapratu.
Laimes ieleja, mēs veicam ārkārtas EVA, lai asteroīdu atkal nostiprinātu.
Nē, Ranger-1. EVA atlikt!
Visiem jāpaliek kuģī, līdz situācija būs izvērtēta.
Biedri komandieri!
Slikti sakari. Es nesaprotu.
Pārker, uz kurieni?
Tev atlicis maz skābekļa. Tvertnes uzpildīt nav laika.
Ar diviem roku pāriem veiksies ātrāk.
Malacis.
Ei, ko tu dari?
Pīterss lika atlikt. Mēs neesam tam apmācīti.
Ja nedabūsim to asteroīdu uz Marsa, paliksim bez prēmijas.
- Tu zini, ka man vajag naudu. - Un es domāju, ka esi varonis.
Vajag visādus.
...brīdinājums.
Grigorij, krata arvien vairāk.
Kāds jūsu statuss?
Esam uz kopnes
savienojuma kuģa pusē. Virzāmies uz platformu.
Pārker, kad tiksim līdz kopnes apakšai,
es reaktivēšu ceturto vinču un atjaunošu trošu nospriegojumu.
Tu izdari to pašu ar otro vinču!
Sapratu.
Ak kungs! Visa kopne lokās.
Ranger-1, kopnei ir strukturāls bojājums.
Pārker, tiec prom no turienes!
Es cenšos.
Tā izjūk!
Pārker! Pārker, kusties!
Pārker, uzmanies!
Paej nost!
Grigorij, Pārker, vai dzirdat?
Kāds ir statuss?
Ranger, Pārkera vairs nav.
Grigorij, tiec atpakaļ gaisa slūžās! Mēs laižam to bluķi vaļā.
Kopne ir iespiedusi man kāju.
- Vai vari to atbrīvot? - Nē.
Sākam avārijas atdalīšanās procedūru.
Tiklīdz Kuzs būs atpakaļ, laidīšu to sasodīto akmeni vaļā.
Tomij, palīdzi man uzvilkt avārijas skafandru un iziet!
Ko tu...
Iešu ārā. Sēdies manā vietā!
Nē, tu nedrīksti.
Nē. Par vēlu.
Nav laika. Tev mani jāatstāj.
- Nē, Grigorij. - Tev ir jāgādā par kuģi.
Es šodien nevienu vairs nezaudēšu. Eju ārā.
Edvard, paklausies!
Man skafandrā ir caurums. Skābeklis gandrīz beidzies.
Tev jādara tas, kas jādara, lai neietu bojā visi.
Draud sadursme.
TUVUMA TRAUKSME
Draud sadursme.
Ardievu, draugs!
Pasaki manai sievai un meitai, ka viņas mīlu.
Ardievu, draugs!
BRĪDINĀJUMS: PĀRSNIEGTA TROSES ATĻAUTĀ NOSLODZE
Direktore, vienai kopnei ir strukturāls bojājums.
Ranger-1 draud augstuma kontroles kļūme.
- Dodiet man skaitļus! - Nāc līdzi!
Pārker, kad tiksim līdz kopnes apakšai...
BRĪDINĀJUMS - KRITISKA MANEVRĒTSPĒJA!
...es reaktivēšu ceturto vinču un atjaunošu trošu nospriegojumu.
Ranger-1, pārslēdzamies uz sekundāro kanālu.
Aleida! Vilkme!
Augšupielādē Ranger-1 diagnostikas secību!
Mums jābūt drošiem, ka neviens dzinējs nav bojāts.
Tūlīt atgriezīšos. Nosūti šos uz augšu!
Uz kurieni tu ej?
Aleida!
Mēs iebērsim šo trauciņā.
- Un tad tikai jāpielej ūdens. - Labi.
- Tieši tā. - Vari dabūt ūdeni.
- Šo maisījumu liekam te. - Labi.
- Mīļā! - Tagad jāliek te?
Atnāc! Tev šis jāredz.
Dienā, kurai vajadzēja simbolizēt cilvēka augstākos sasniegumus,
pasaule ir saņēmusi traģisku ziņu.
M-7 kopīgā misija ar mērķi nogādāt uz Marsu asteroīdu ir beigusies traģiski -
krievu varonis Grigorijs Kuzņecovs un vēl viens vīrietis ir gājuši bojā.
Kuzņecovs ir pazīstams kā pirmais sovjets, kas uzkāpis uz Marsa
roku rokā ar tagad atvaļināto NASA komandieri Danielu Pūlu.
Jau tagad tiek uzdoti jautājumi par to,
kā šis traģiskais pavērsiens varēja notikt.
Mēs saņemam no NASA pretrunīgu informāciju par to, kas tieši atgadījās.
Kuzņecovs - pirmais padomju cilvēks uz Marsa,
par ko tika apbalvots ar Ļeņina ordeni.
Viņu cienīja gan Padomju Savienībā, gan citur pasaulē.
Pat ASV, kur NASA vadītājs Īlaijs Hobsons tikās ar žurnālistiem.
Mums Hjūstonā ir ļoti žēl par...
Mums ir cieša saikne ar partneriem no Roskosmos...
Roskosmos. Kā varu palīdzēt?
Labdien! Te atkal Mārgareta Reinoldsa.
Es cenšos sazināties ar direktori Katišu.
Viņa visas jūsu ziņas ir saņēmusi.
Man vajag tikai piecas minūtes.
Nesaprotu, kāpēc nevaru ar viņu parunāt.
Viņa jums atzvanīs, kad varēs.
Paldies.
...slavējot Kuzņecovu par viņa kalpošanu tautai un apsolot
piesaistīt visu Zvaigžņu pilsētiņas inženieru komandu,
lai izanalizētu katru Kronosa misijas detaļu.
Kad pamodušās - velnēni, kad guļ - eņģelīši.
Paskaties uz viņu!
Es joprojām atceros, ka turēju viņu šādi
un viņas galva ietilpa man plaukstā.
Kad tu biji prom Brūsa naftas laukā tos ilgos laika posmus,
mēs ar Sāru
kādreiz iztēlojāmies, ka tu tikai guli pagalmā teltī.
Es tā uztraucos, ka tur ar tevi kaut kas notiks -
pilnīgā nekurienē.
Bez neviena, kas palīdzētu.
Un tas bija tikai 160 km tālu.
Marss ir...
233 miljonus kilometru tālu.
Es zinu.
Tiem cilvēkiem, kas šodien gāja bojā, bija ģimenes.
Ģimenes, kas viņus nekad vairs neredzēs.
Vienkārši... Nebrauc, Mails!
Būs labi. Es apsolu.
Tas nenozīmē, ka mēs atkal būsim kopā.
- Jā. - Jā.
Mārgareta Reinoldsa!
Man jārunā ar direktori Katišu.
Viņa nevar jūs pieņemt.
Jūs runājat angliski.
Un franciski, vāciski un itāliski. Vai gribat redzēt manus diplomus?
Es gribu redzēt direktori.
Mēs uzklausīsim visu, ko gribat apspriest,
jūsu regulārajā tikšanās laikā pēc deviņām dienām.
Kad es pirmoreiz te ierados,
man solīja konsultācijas visos ar kosmosu saistītajos jautājumos,
bet mani visu laiku tur pa gabalu.
Man jāredz, kas izraisīja avāriju un kā apkalpe reaģēja,
lai varu jums palīdzēt šo problēmu atrisināt.
Pagājuši gandrīz 10 gadi, kopš vadījāt NASA.
Lielākā daļa tā laika tehnoloģiju ir novecojušas.
Tāpēc ko, jūsuprāt, varat pateikt tādu,
ko mēs nespētu atrisināt labāk?
Jūsu gadījumā - pilnīgi visu.
Paldies, ka atnācāt.
Lūdzu, bez pieteikšanās vairs nenāciet!
PĒC VIENAS NEDĒĻAS
Sveiks, meitēn! Ceru, ka jums ar Aleksu klājas labi.
Pēdējās pāris dienas te augšā bija grūtas.
Zaudēt Grigoriju bija... Tas bija smagi.
Mēs bijām satuvinājušies.
KUZŅECOVS
Visas turpmākās asteroīda misijas ir apturētas,
līdz Marsa komisija nāks klajā ar ziņojumu.
Un, domājams, viņi sūtīs šurp jaunu komandieri,
lai viss atkal nostātos sliedēs.
Vēl nezinu, kurš tas būs, bet droši vien man te vajadzētu palikt mazliet ilgāk.
- Tēt... - Tagad nav piemērots brīdis braukt prom.
Tu zini - esmu te priekšnieks un visi no manis ir atkarīgi.
Man tikai jāgādā, lai pāreja notiktu gludi, ja, un...
Apsolu, ka braukšu mājās, tiklīdz jaunais komandieris būs iedzīvojies.
Atvaino!
Drīz parunāsim, ja? Mīlu.
Ko opītis teica?
Mīļais!
Vectēvs... Viņš vēl nevar atgriezties.
Viņam kādu laiku vēl jāpaliek uz Marsa,
bet viņš solīja atgriezties ļoti drīz.
- Ja? - Solīja.
Cik var solīt? Kāds no tā labums?
Tā viņš solīja '98., '99., 2001.
- Viņš neatgriezīsies. - Olga, lūdzu! Ne Aleksa klātbūtnē.
Es vairs neturēšu muti par to cilvēku.
Viņš ir egoists.
NACIONĀLĀ AERONAUTIKAS UN KOSMOSA ADMINISTRĀCIJA
NASA MOLLIJAS KOBAS KOSMOSA CENTRS
Ser, viņa ir klāt.
- Administrators Hobsons? - Sauc mani par Īlaiju, lūdzu!
Liels paldies, ka varēji tik ātri ierasties.
Esmu ļoti pagodināts.
Lūdzu, nāc!
ATKAL UZLĀDĒTS AUTORS - ĪLAIJS HOBSONS
- Mani zābaki. - Brīdis, ar ko Amerikai lepoties.
Pat pasaulei. Kas par ceļojumu!
Vai tu būtu spējusi iedomāties, kad pirmoreiz ieradies NASA,
ka beigās tu būsi pirmā amerikāniete, kas spers kāju uz Marsa?
Es tikai atceros, ka nogāzos uz pakaļas.
Kāpēc gribēji mani satikt?
Jā. Droši vien esi dzirdējusi,
ka esam apturējuši asteroīda kalnrūpniecības programmu,
kamēr nebūsim izpratuši, kas tur augšā notika.
- Esmu. - Mēs gatavojam ziņojumu.
Sovjeti dara to pašu.
Bet mēs jau tagad zinām, ka tika pieņemti daži lēmumi,
kas līdz šim negadījumam noveda.
Tika pārkāpti protokoli. Un pulkvedim Pītersam iespēja
turpmāk būt par Laimes ielejas komandieri ir kļuvusi nedroša.
Nu, atbildīgo vainot ir viegli.
Tā ir, bet tas pieder pie atbildības.
Ir jāuzņemas vaina, kad viss noiet greizi.
Tu to zini labāk nekā jebkurš.
Tieši tāpēc es gribu, lai tu viņu aizstāj.
Bet vai tad nākamajam komandierim nav jābūt krievam?
Tā kā Pīterss aiziet perioda vidū,
mums atļauj viņu aizstāt ar amerikāni.
Es vairs pat nestrādāju NASA.
Zinu, ka tas ir liels lūgums.
Tu izvēlējies dzīvot privātu dzīvi, un lai Dievs tevi svētī!
Es droši vien būtu darījis tāpat pēc Chrysler,
bet, kad prezidents Gors aicināja mani kalpot,
es jutu, ka man ir jāatdod parāds savai valstij.
Un tu to izdarīji, apcērpot NASA budžetu par 20 %?
Kad te atnācu, vairāk nekā 60 % projektu pārsniedza budžetu vai kavējās.
Paskaties uz asteroīda kalnrūpniecības projektu pat pirms šī fiasko!
Tas esot bijis ārprāts. Es dzirdēju.
Bet beidzot tas aizgāja pareizajā virzienā.
M-7 nācijas ir ieguldījušas neaptveramus līdzekļus Laimes ielejas uzbūvēšanā
asteroīda kalnrūpniecības programmas dēļ, un viņi no tā grib peļņu.
Un nu šis negadījums un visi jautājumi, ko tas licis uzdot...
Prezidents ir tikai mata tiesu no tā, lai to visu aizklapētu ciet.
Tas ir ārkārtīgi tuvredzīgi.
Pēc visa tā darba, ko esam tur paveikuši, tagad atmest ar roku?
Es zinu.
Tieši tāpēc es gribu, lai tu tur aizbrauc un visu sakārto.
Es neesmu bijusi uz Marsa gandrīz septiņus gadus.
- Daudz kas ir mainījies. - Tiesa, bet cilvēki tevi ciena.
Viņi tevi respektē. Amerikāņi, krievi. Velns, pat ziemeļkorejieši.
Tu zini, kā tur augšā viss notiek. Tu zini klupšanas akmeņus.
Un viņi tevī ieklausīsies.
Īpaši Eds Boldvins.
- Eds Boldvins neieklausās nevienā. - Jā.
Tā ir liela daļa no problēmas.
Viņš tur bijis priekšnieks ilgu laiku. Iedzīvojies, tā teikt.
Es saprotu, Īlaij. Patiešām.
Un vēlu tev veiksmi.
Bet atvaino! Es vienkārši...
Es vienkārši nespēju darīt to vēlreiz.
Šoreiz tu atsaucies uz manu uzaicinājumu aprunāties.
Kaut kas tomēr ir mainījies.
Kuzs bija mans draugs.
Mēs ļoti satuvinājāmies tajos 15 mēnešos.
Eds bija pilnīgi...
Viņš bija sabrucis pēc tā, kas notika ar Kārenu.
Bet Kuzs bija mana klints.
Esmu te viņa dēļ.
Es pat nemēģināšu iztēloties, cik tas bija grūti.
Tie deviņi, kas jūs tur bijāt, riskējot ar dzīvību Marsa dēļ.
Bet tas viss...
Tas viss būs bijis velti,
ja mēs to atkal nesavedīsim kārtībā tagad.
Ei, nē. Tās ir manas.
Tu arī gribi? Nu, es nezinu.
Tev būs jātiek klāt.
Nu! Ņemiet mugursomas! Izbraucam pēc piecām minūtēm.
- Un mūziku tu neizvēlēsies. - Labi.
Vai varam, lūdzu, klausīties mūziku? Man apnicis Hovards Stērns.
Ko es tikko teicu?
Aleida! No darba.
IENĀKOŠAIS ZVANS: NASA
4 NEATBILDĒTI ZVANI NO NASA
- Tev viss labi? - Jā, labi.
Šodien tikai strādāšu no mājām.
Labi. Mēs braucam. Līdz vakaram!
- Mīlu. - Es tevi arī.
Tēt, braucam!
Tie ir no ziemeļiem.
Atlido šurp pārziemot.
Es tiem nepārmetu.
Tos sauc par sarkankrūtīšiem.
Tie ir pacietīgi putni.
Zina, ka jāgaida, līdz atkusīs zeme, pirms uzziedēs puķes.
Vai esam pazīstamas?
Es pazīstu jūs.
Kas jūs esat?
Cilvēks, kam rūp jūsu intereses.
Un šīm interesēm nenāk par labu ņemšanās pa Zvaigžņu pilsētiņu.
Tagad ir ziema, Medisones kundze.
Bet drīz būs pavasaris.
Jums jābūt pacietīgai kā mūsu mazajiem draugiem.
Nu paskat, kas mūs pagodinājis ar apciemojumu!
Klau, tas nav godīgi.
Kā tas nākas, ka līdz ar vecumu tu kļūsti arvien glītāks?
Panāc! Sveika, kapteine!
Ko?
- Viljam Džozef Tailer! - Šis nieciņš?
Tātad Robs beidzot nolēma padarīt tevi par godīgu vīrieti?
Viņš mēģina.
Man prieks par jums abiem.
Tiešām. Apsveicu.
Nu, kad būs lielā diena?
- Nākamajā pavasarī. Atzīmē! - Labi, atzīmēšu.
Un dzirdēju, ka tev labi veicoties
- te ar astronautu lietām. - Pieskati mani?
Tikai skatos, vai mana aizbildniecība ir atmaksājusies.
Un kā vēl.
Nu, kāds vējš tevi te atpūtis?
Hobsons.
Viņš grib, lai dodos atpakaļ uz Laimes ieleju.
Lai stājos Pītersa vietā.
Tiešām?
Un?
Teicu viņam, ka padomāšu.
Zini, tu tur tiešām varētu palīdzēt. Tur ir haoss.
Droši vien, bet... Nezinu.
Braukt atkal tur augšā
pēc visa, kas beigās notika ar Deniju...
Es nezinu, vai to spētu.
Ei, tā nebija tava vaina, kapteine.
Tu taču to zini. Mēs visi zinām.
Citas izejas nebija. Tu izdarīji to, kas bija jādara, mūsu visu dēļ.
Es sev to mēģinu iestāstīt jau septiņus gadus.
Tas nepalīdz man naktīs gulēt labāk.
Tev jāiet tālāk.
Kāp atkal seglos! Tas tev nāks par labu.
Bet tur jau tā lieta - nekur tālāk aiziet nevar.
Tie cilvēki, ko esmu sāpinājusi, tie cilvēki, ko esmu zaudējusi,
vienmēr ir ar mani, lai kur es ietu.
"Caur mirdzošiem vārtiem, kur eņģeļi gaida."
Gan tiksimies, kapteine!
Vai varbūt ne.
Dota atļauja plazmas dzinēja kuģa startam un ieiešanai Marsa orbītā
pēc piecām, četrām, trim, divām, vienas.
Tulkojusi Inguna Puķīte